Thomas J.R. Marthinsen: Litteraturtidsskriftet Lasso
skip to main | skip to sidebar
fredag, februar 04, 2011
Litteraturtidsskriftet Lasso
I november i fjor fikk jeg en mail fra Litteraturtidsskriftet Lasso. Om jeg ikke kanskje kunne skrive en tekst til det neste nummeret deres? Det kunne jeg selvfølgelig. Så jeg skrev en tekst som ble hetende «Tokyo». Du kan finne ut mer om tidsskriftet her, og hvis du får tak i det, kan du lese tekster fra blant andre Tina Åmodt, Kristian Eide, Kristoffer Berntsen, Kristina Leganger. Og hygge deg med et intervju med Rune Christiansen og lese en hel bråte anmeldelser og kritikk. I mellomtida kan du lese min tekst her:
«Han lå med ett lys våken. Han visste godt at det måtte være flyturen som spøkte med systemet, at det var reisen inn og ut i tiden som hadde gjort noe med ham. At det var den som var skyld i uroen han kjente. Men han visste at sånn var det ikke. En tanke var dukket opp i ham, og han kunne ikke fri seg fra den: Er det slik det skulle være? Er det dette det hele handler om? Å dra for eksempel hit, sammen med henne? Han lå og lyttet ut i hotellværelset. Alt han hørte var tikkingen fra armbåndsuret han hadde tatt av kvelden i forveien, et sus nede fra Tokyos gater. Det måtte være tidlig, for tidlig for morgentrafikken. Et sted i rommet begynte kjøleskapet å brumme. Så ble det stille igjen, og han tenkte: Hvis jeg går bort til vinduet nå og drar gardinet til side, vil det være dugg på ruta, og det vil avsløre at ingenting er annerledes her enn fra en hvilken som helst morgenkald rute hjemme. Han vendte seg om, tenkte at han måtte få sove om han lå på siden i stedet. Madrassen var hard og han kjente en summing i høyrearmen, som om den nettopp hadde sovet og nå kom til live igjen, prikkende. Han la en hånd på hoftekammen hennes, lot den ligge slik. Hun var varm. Han tenkte: Hvorfor blir jeg så trist av dette? Hva er det i denne bevegelsen, i denne kjensgjerningen at jeg legger en hånd på henne, som fyller meg med denne enorme tristheten, ja, sorgen? Han forsøkte å si til seg selv at det måtte være den lange flyturen. Alle disse timene i den digre maskinen oppe i lufta. Det å se solnedganger og soloppganger på urimelige tidspunkter, det å miste fotfestet i tida, så å si, plutselig befinne seg uten tid. Men han visste godt at det ikke var sånn det var. Han la seg over på ryggen igjen, lot den ene hånda bli liggende ned langs siden hennes, oppå henne. For første gang la han merke til at hun lå dypere i madrassen enn ham selv, at hun var tyngre. Kan jeg ikke bare få sove, tenkte han. Og like etter: Kan jeg ikke egentlig bare stå opp? Han tvang seg selv til å bli liggende med lukkede øyne. Han tenkte på restauranten de hadde vært på for bare noen timer siden. De var kommet ut i Shinjuku-området etter å ha krysset gata fra hotellet. Mens de gikk, forsøkte han å lagre mentale bilder av hvordan gatene så ut, så de skulle kunne finne tilbake. Men mest av alt hadde han lyst til å bare gi slipp, til ikke å holde fast. La seg suge inn i det, inn i Tokyo. De hadde møtt en masse unge japanere. De fleste mennene var iført dresser, de så ut som kopier av en kultur som ikke var deres, men som de var i ferd med å vokse inn i. Kontorverdenen. Jentene hadde tjukt, sort hår og var spinkle,
syltynne. De hadde stanset et par som kom gående, sagt sumimasen, unnskyld, og spurt om de kjente til en god restaurant. Det japanske paret hadde nesten ikke forstått hva de sa, og det overrasket ham, at de ikke var flinkere til å snakke engelsk. Noen timer senere hadde han kommet ut av hotellrommets badrom og hun hadde stått på alle fire i senga og vagget sakte fra side til side, helt naken. Han hadde ikke tenkt, bare klatret opp i senga, glidd inn i henne. Da han kom, tok det litt tid før hun kom, og da hun snudde seg over på siden igjen, rant det ut av henne før han rakk å hente papir. Hun sovnet raskt, mens han ble liggende og kjenne hjertet hamre unaturlig sterkt i brystet i det som virket for altfor lang tid. De to japanerne hadde snakket rasende raskt og pekt og sett seg omkring, og så hadde de begynt å gå, de gestikulerte at de skulle følge etter dem. Etter å ha gått på kryss og tvers og ned en smal bakgate som fikk ham til å tenke på lommetyver og brå, groteske overfall, kom de fram til en trapp som forsvant ned i en kjelleretasje. Det japanske paret pekte og sa det som måtte være navnet på restauranten. De virket så ivrige, japanerne, så hektiske. Som om alt handlet om tid. De hadde sagt arigato til dem, og paret hadde bukket og smilt, det hadde luktet alkohol av dem. Han hadde fulgt etter henne ned trappa og de kom inn i et lokale som var breddfullt. Etter litt ventetid fikk de et bord, og snart kom det en kelner. Hun var noenogtyve, og i vrimmelen skilte hun seg ut fordi hun hadde en hvit lapp som dekket det ene øyet. Kjæresten hans hadde kommentert håret hennes, sagt at det var så flott, at hun skulle ønske hun var japaner, at hun kunne gli inn i dette og være som dem. Han hadde sett seg rundt, kjent et streif av sorg, og nikket. Så hadde han sagt at antageligvis var de japanske jentene like misunnelig på hennes lyse, krøllete hår som hun var på deres. For alle japanere har jo sort hår, hadde han sagt. De spiste og drakk Kirin-øl, før de gikk tilbake til hotellet for å sove. Men de hadde ikke sovet, de hadde knullet, overraskende, og nå måtte det da være morgen? Han akte seg forsiktig ut av senga, han hadde ikke brillene på seg, så han gikk forsiktig for ikke å sparke borti noe. Under speilet fant han klokka, han holdt den mysende opp foran ansiktet. Den var 05.52. Han kom seg bort til vinduet og trakk gardinet forsiktig til side. Det var dugg på ruta. Han gned på det så det gikk an å se ut. Langt, langt der nede så han de nesten tomme veiene, og han tenkte at hvis det skulle komme nå, det store sønderrivende jordskjelvet, så skulle det endelig bare komme.»
Skrevet av Thomas klokka 11.41 | Kategori(er): Fra utlandet, Litteratur
3 kommentarer:
Anonym sa...
Ah, du utvikler deg, mann! Det likte jeg godt.
VK
14. februar 2011 kl. 21.10
mette sa...
Bra folk som driver Lasso!
22. februar 2011 kl. 18.00
Thomas sa...
VK, takk!
Og Mette, ja, helt klart =)
23. februar 2011 kl. 14.35
Legg inn en kommentar
Nyere innlegg Eldre innlegg Start
Abonner på: Legg inn kommentarer (Atom)
In other news
Sushibird.com
Inspiration – Melancholia
for 3 timer siden
Rose-Maries litteratur- og filmblogg
Julegavetips
for 6 timer siden
fr.martinsen
Film fra Kim Hiorthøy!
for 8 timer siden
aroundbooks
Noe å tenke på?
for 9 timer siden
Bokstavelig talt
Månedsoppsummering november
for 3 dager siden
thinking with my fingers
Confessions of a Christmas present lover
for 4 dager siden
t e r s k l e r
Dikt i advent – 14. desember – «Til hjertene» av Gunnar Reiss-Andersen
for 4 dager siden
Migrating Coconuts - en bokblogg
2017 back to the classics challenge
for én uke siden
Aina Basso
Marie & Maria
for én uke siden
DIPSOLITTERATEN
Leif GW. Persson
for én uke siden
Les mye
Blodskraft
for 3 uker siden
kommafeil
Inger Christensens «Det» og dette som nettopp skjedde
for 3 uker siden
Lines bibliotek
Livstegn, høstlesing og bokpriser
for én måned siden
Øyvind Strand skriver
DE GAMLE ER FORTSATT ELDST!!
for 10 måneder siden
Berges tidende
Sex, mord og cliffhangers
for ett år siden
Spectatia – litteraturisten
Bedroom Remodeling Tips to Save Money
for ett år siden
My Online Library
Endelig Kindle!
for ett år siden
K. West
Am I Charlie?
for ett år siden
bla, bla, bla
Jeg ønsker et menneske død
for 2 år siden
Jeg leser
Julian Barnes - Fornemmelsen for slutten
for 2 år siden
thauke2read
100 kjekke med glimt mellom linjene
for 2 år siden
annikas bibliotek
Øyafestivalen 2013
for 3 år siden
BEATE BLOGGER OM BØKER
Ny blogg
for 3 år siden
kjepphest
Lest 2012
for 3 år siden
Bjerkestrands hjørne av verden
Der har du meg
for 4 år siden
Et annet sted
Å lese, å skrive
for 4 år siden
Boklesebloggen min
Skrivelysta er tilbake
for 4 år siden
Bokdama
Pause...
for 4 år siden
Sjeldnere enn sorte svaner
God jul og game over
for 4 år siden
Og jeg bare
Pendle 2
for 5 år siden
KNIRK
Jeg har flyttet!
for 5 år siden
maria säger
Writing cabin life - with a view
for 5 år siden
Marianne leser
Bøker jeg har lest i vår
for 5 år siden
» Skavlan: Sjenanse og middelmådighet
Top Model, del 12: The wiener takes it all
for 5 år siden
LeseListaMi
Og resten av 2010
for 5 år siden
Den mest lettsindige uforstand (DGV)
Om å lure seg selv til å blogge litt..
for 6 år siden
Fortællinger fra landet under havet
Vinterskønhed
for 6 år siden
LESELAMA
Trøbbel i paradiset
for 7 år siden
Børgeking
Ertestuing
Jeg bor her.
Lille søster
Vis 25 Vis alle
Vekk herfra?
Thinking with her fingers | Børge King | Aroundbooks | Studentguruen | Franske påstander | Vaksinedrikkeren | Leselama | Spectatia | Tid for anger | Smuss | Ingvar Ambjørnsen | Viidar Seland | Moby | Vertigo | Petter Solberg | Elefantzonen | Sammensurium | The Guardian book blog | Joakims kjepphest | Forfatterkart | Fr. Martinsen | Flimre | ELIZA | Strangstad | Melodio | Finn-Erik Vinje | Bibliopaten | Paper Cuts | Onion:blogg | Ulv | Poldraw | Ertestuing | Dipsolitteraten | NY: Jeg leser | NY: Ei tankelaus rekke på rad
Arkiv
juli 2016 (1)
mars 2016 (1)
september 2015 (1)
juli 2015 (2)
juni 2015 (2)
mars 2015 (1)
januar 2015 (2)
oktober 2014 (1)
september 2014 (1)
juli 2014 (1)
mai 2014 (1)
april 2014 (1)
november 2013 (1)
oktober 2013 (1)
juli 2013 (1)
desember 2012 (1)
november 2012 (2)
august 2012 (1)
juli 2012 (1)
mai 2012 (1)
mars 2012 (1)
februar 2012 (4)
januar 2012 (2)
desember 2011 (1)
november 2011 (1)
oktober 2011 (2)
september 2011 (1)
august 2011 (2)
juli 2011 (2)
juni 2011 (2)
mai 2011 (1)
april 2011 (1)
mars 2011 (2)
februar 2011 (2)
januar 2011 (2)
desember 2010 (4)
november 2010 (2)
oktober 2010 (1)
september 2010 (2)
august 2010 (3)
juli 2010 (2)
juni 2010 (2)
mai 2010 (5)
april 2010 (2)
mars 2010 (3)
februar 2010 (11)
januar 2010 (8)
desember 2009 (10)
november 2009 (8)
oktober 2009 (5)
september 2009 (7)
august 2009 (5)
juli 2009 (1)
juni 2009 (6)
mai 2009 (6)
april 2009 (3)
mars 2009 (5)
februar 2009 (3)
januar 2009 (6)
desember 2008 (6)
november 2008 (3)
oktober 2008 (1)
september 2008 (4)
august 2008 (2)
juli 2008 (2)
juni 2008 (5)
mai 2008 (13)
april 2008 (5)
mars 2008 (2)
februar 2008 (3)
januar 2008 (6)
desember 2007 (6)
november 2007 (8)
oktober 2007 (12)
september 2007 (9)
Arkivet fra 2004 til
2007 er tatt av lufta.
Mer på Facebook:
Thomas J.R. Marthinsen på Facebook
s
Drevet av Blogger.
© 2004-2015 Thomas J.R. Marthinsen.